***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2019-2020 нче уку елы)

**8 нче сыйныф**

**Үткәрү вакыты – 90 минут**

**Максималь балл – 42**

**I. Тестлардан дөрес җавапны билгеләгез.**

1. Борын тартыклары дөрес күрсәтелгән рәтне билгеләгез. **(2 балл)**

а) [б], [п];

ә) [к], [г];

б) [къ], [гъ], [х], [ң];

**в) [м], [н], [ң].**

2. Татар алфавитындагы 10 нчы хәреф дөрес күрсәтелгән рәтне билгеләгез. **(2 балл)**

а) Е;

ә) Ж;

**б) Җ;**

в) З.

3. Бер мәгънәгә генә ия булган сүзләрдән торган рәтне билгеләгез. **(2 балл)**

**а) *суыткыч, бина*;**

ә) *баш, койрык*;

б) *кыңгырау, алтын*;

в) *бөдрә, тел*.

4. Бирелгән фразеологик әйтелмәнең мәгънәсе дөрес аңлатылган рәтне билгеләгез. **(2 балл)**

***Йокы капчыгы.***

а) күп әйбер салынган капчык;

ә) буш капчык;

б) йокы яратмаучы;

**в) йокы яратучы.**

5. ***Урмандагы*** сүзенең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

а) исем;

**ә) сыйфат;**

б) фигыль;

в) рәвеш.

6. ***Аларныкы, без, һичкем, шул, кайбер*** алмашлыкларының төркемчәләре дөрес күрсәтелгән рәтне билгеләгез. **(2 балл)**

**а) тартым, зат, юклык, күрсәтү, билгесезлек;**

ә) күрсәтү, билгеләү, сорау, күрсәтү, билгесезлек;

б) тартым, юклык, күрсәтү, зат, сорау;

ә) билгеләү, юклык, күрсәтү, зат, билгесезлек.

7. Җөмләдәге фигыльләр дөрес күрсәтелгән рәтне билгеләгез. **(2 балл)**

*Күктә кояш булса, җирдә син бар,*

*Миңа башка беркем кирәкми.* (Г.Гыйльманов)

а) булса, бар, башка, кирәкми;

ә) булса, бар, кирәкми;

б) булса, бар;

**в) булса.**

8. Җөмлә төре дөрес күрсәтелгән рәтне билгеләгез. **(2 балл)**

*Ай үзенең алтын нурларын Агыйдел өстенә сибә.* (Гариф Гобәй)

**а) хикәя;**

ә) сорау;

б) боеру;

в) тойгылы.

**II. Теоретик бирем.**

Күпнокталар урынына тиешле сүзләрне өстәп языгыз. **(8 балл)**

*Хәзерге татар әдәби телендә 40* ***аваз*** *бар. Аларның 12 се* ***– сузык****, 28 е –* ***тартык*** *аваз.* ***[э]*** *авазы сүз һәм иҗек башында –* ***э*** *хәрефе белән, иҗек уртасында һәм ахырында* ***е*** *хәрефе белән белдерелә. Мәгънәләре тәңгәл яки бер-берсенә якын торган сүзләр* ***синоним*** *сүзләр дип атала. Тамыр һәм ясагыч кушымча сүзнең* ***нигезен*** *тәшкил итә. Татар телендә* ***җыю*** *саны саналмышыннан башка кулланыла.*

**III. Гамәли-иҗади бирем.**

1. Кристина Россетти язган шигъри юлларны татар теленә тәрҗемә итегез. **(8 балл)**

*Что глубоко?*

*Что* ***глубоко****? Колодец и горе.*

*Что* ***широко****? Улыбка и море.*

*Что быстротечно? Юность и цвет.*

*Что бесконечно? Солнечный свет.*

(Маша Лукашкина тәрҗемәсе)

**(Мәсәлән,**

***Нәрсә тирән?***

***Нәрсә тирән? Кое һәм кайгы.***

***Нәрсә киң? Елмаю һәм диңгез.***

***Нәрсә тиз үтә торган? Яшьлек һәм төс.***

***Нәрсә чиксез? Кояш нуры.)***

2. Калын хәрефләр белән бирелгән сыйфатларның татарча вариантын дәрәҗәләр белән төрләндереп языгыз. **(4 балл)**

***(тирән-тирәнрәк-бик тирән; киң-киңрәк-бик киң)***

3. Сез еш елмаясызмы? Сезгә кемнәр елмая? Гомумән, елмаю ни өчен кирәк? Шул хакта 8-10 җөмлә төзеп языгыз. **(6 балл)**